নেতারা আনুষ্ঠানিকভাবে না বললেও শরিক দলের একাধিক নেতা জানান, সার্চ কমিটিতে নাম দেয়ার আগে বিএনপির সঙ্গে পরামর্শ করবে দলগুলো। তারা জানান, রাষ্ট্রপতির সঙ্গে সংলাপে অংশ নেয়া ছয় শরিক দলের পক্ষ থেকে নামের তালিকা প্রথমে দেয়া হবে বিএনপি চেয়ারপারসন বেগম খালেদা জিয়ার গুলশান কার্যালয়ে। সেখানে বিএনপির স্থায়ী কমিটির মূলতবি বৈঠক শেষে এই তালিকা পর্যালোচনা হবে। আর সেখানে সংযোজন-বিয়োজন হবে।